Publication: Magyar Közlöny
Issue: MK-1999-49 (Year: 1999, Number: 49)
Era: 1990-2004
Section: 
Paragraph Index: 360

18. Valamennyi Részes Állam haladéktalanul visszaigazolja a kinevezésre javasolt ellenőrök és ellenőrzési aszszisztensek előzetes listájának kézhez vételét. Valamennyi, a listán szereplő ellenőr és ellenőrzési asszisztens elfogadottnak tekintendő, kivéve, ha valamelyik Részes Állam legkésőbb 30 nappal a kezdeti lista kézhezvételének nyugtázását követően írásban jelzi ellenvetését. A Részes Állam csatolhatja ellenvetésének indokát is. Ellenvetés esetén a javasolt ellenőr vagy ellenőrzési asszisztens nem folytathat, vagy nem vehet részt az ellenvetést megfogalmazó Részes Állam területén vagy egyéb joghatósága vagy ellenőrzése alatt álló területen folyó helyszíni ellenőrzésben. A Technikai Titkárság haladéktalanul visszaigazolja az ellenvetés kézhez vételét.

Source: https://magyarkozlony.hu/hivatalos-lapok/dea1af8f4986cfa8aec35e2950bfaf3544042aee/dokumentumok/72f44c5f0d7682b4bb21b09c36edb4d333a28dc9/letoltes